**BE kategória**  **Biztonsági és üzemeltetési ismeretek**

1. **KÖTELEZŐ: A jármű elindulás előtti biztonsági ellenőrzése:**

**- Gumiabroncsok**

feladat: légnyomás (ne legyen lapos), állapot (sérülés, szög, ne legyen sérült), mintázat mélység (1.6mm-nél mélyebb, 0.75 cm-nél kisebb kerékátmérőnél)

Ha valamelyik nem megfelelő, nem szabad elindulni!

Mind a négy egyforma: szerkezet (radiál vagy diagonál), téli vagy nyári, tengelyenként azonos méret, mintázat

**Kopás:** -közepe: túl nagy nyomás

-két széle: alacsony a nyomás

-egyik oldal: rossz futóműbeállítás

-kagylós: lengéscsillapító

**- Kormányberendezés**

feladat: kormány mozgatása közben ne adjon recsegő, ropogó hangot

holtjáték ellenőrzése: kormány mozgatása, nem mozgó keréknél a kormány elfordulásának átlagos értéke: maximum 5-15°, vagy 2-6 cm (a kormánykeréken mérve)

Ha nem jó, nem indulhat el

Holtjáték növekedésének oka: alkatrészkopás

Szervo hibái: - olaj van: haladhatunk a szervízig, nehezebb a kormányzás

- olaj elfolyt: csak szállítva

- olajutántöltés: speciális szervo olaj

**- Világító és fényjelző berendezések**

feladat: helyzetjelző + hátsó rendszámvilágítás + szélességjelző, tompított fényszóró (zöld visszajelző a műszerfalon), távolsági (kék visszajelző a műszerfalon) fényszóró

Irányjelző (jó:1-2 villanás másodpercenként vagy 60-120 percenként, vagy 90 +/- 30) amennyiben gyorsabb, kiégett egy égő

Féklámpa (ellenőrzése egyedül falnál, pedálkitámasztással)

Tolatólámpa

Pótkocsin piros háromszög alakú prizma

Ha nem világít valamelyik, nem szabad elindulni. Amennyiben menet közben elromlik egy, haza lehet menni, de újra elindulni csak a csere után lehet!

**- Fékberendezés**

feladat: üzemi fék ellenőrzése (jó, ha benyomva a pedálút egyharmadánál felkeményedik, felülről számítva a kuplungpedálhoz képest)

Fék hibái: puha, levegős, beesik (elfolyt a fékolaj), nagy a pedálút, de felkeményedik (elkopott a fékbetét), először felkeményedik, majd puhul (szivárog a fékfolyadék)

Szervó hibái: járó motornál nagy erőkifejtés - haladni lehet, de nehezebb megállni

Kézifék ellenőrzése: behúzva 4-et, 5-öt kattan és felkeményedik (általános érték 3-9 kattanás) Ellenőrző lámpa: piros felkiáltójel, esetenként hangjelzés

**- Hatósági jelzés, rendszám ellenőrzése:**

A rendszámnak tisztán, jól olvashatóan, a járművön előre elkészített helyen, rögzítve kell lennie!

NEM MEGFELELŐ a felkötött, ablakban, vagy lógó rendszámtartón való elhelyezés.

**Plusz feladat (a vizsgán ezekből egyet kell megválaszolni):**

**1. A járműszerelvény felépítményének ellenőrzése:**

A rakodófelület épségét, az oldalfalak épségét, felfüggesztését, a csapok épségét, működését, a biztosítókapcsok állapotát, a ponyva és a ponyvatartó épségét ellenőrizni kell.

**2. A pótkeréktartó ellenőrzése:**

Vannak fiókos és csuklós pótkeréktartók. Le-illetve felszerelésüket kézi karral ellátott csörlő segítheti.

Különösen ügyeljünk, hogy a pótkerék jól legyen rögzítve, mert a tartóban mozgó, csúszkáló kerék gumiabroncsa könnyen megsérülhet!

**3. A pótkocsi támasztóláb ellenőrzése:**

Csapok, anyák, biztosítószegek ellenőrzése. Nem lehetnek repedtek, töröttek, csavar nem lehet laza. a lábnak könnyen, szorulásmentesen kell mozognia. A láb menet közben nem érhet a földhöz, megfelelő magasságban rögzítve kell lennie, nem lazulhat meg.

**4. A keréktőcsavarok, kerékanyák ellenőrzése:**

A kerékcsavarokat (anyákat) szervizek alkalmával, valamint kerékcsere esetén kell ellenőrizni, lazulás esetén után kell húzni.

A szükséges szerszámok: csavarhúzó (a dísztárcsa levételéhet), kerékkulcs a csavarok (vagy anyák) ellenőrzéséhez, meghúzásához, emelő, ék és pótkerék

A keréknél az anyákat átlósan, váltakozva több fokozatban húzzuk meg annyira, hogy azok jól feküdjenek

**5. Rugókengyelek rögzítettségének ellenőrzése:**

Ezen nincs ilyen, mivel torziós rugózású

Más esetben: Gondosan ellenőrizzük a rugóbakok, a rugókengyelek és a rugópántok csavarkötéseit, a meglazult csavarkötéseket húzzuk utána.

**6. A vonószerkezet, vonófej ellenőrzése:**

Naponta ellenőrizni kell a vonófej, vonóhorog hosszirányú holtjátékát úgy, hogy erőteljesen mozgassuk előre-hátra, vízszintes irányban. (oldalt piros és zöld tartomány jelzi az állapotot) A vonófejnek, vonóhorognak nem lehet holtjátéka! Ha holtjátékot tapasztalunk, javíttassuk meg, cseréltessük ki, mert különben a felkapcsolt pótkocsi leszakadhat. Hetente alaposan tisztítsuk meg a vonófejet, majd zsírozzuk be.

Vizsgáljuk meg a pótkocsi vonórúdját, a vonóháromszöghöz hegesztett vagy anyával rögzített vonószemet. A vonórúdnak nem lehet holtjátéka.

Ráfutófék oldása, zárása.

- **Az elektromos csatlakozások ellenőrzése**

Az elektromos csatlakozó aljzat és a dugó érintkezőinek tisztának és szilárdnak, rögzítettnek (nem mozoghatnak) kell lennie. A zárófedél állapotát is ellenőrizni kell mivel összekapcsolásnál, ez akadályozza meg a csatlakozó szétcsúszását. Megfelelőnek kell lenni, mert a beszivárgó víz rozsdásodást (oxidálódást) hozhat létre. Csatlakoztatva nem lehet laza. Erős, szilárd, rögzített kell legyen, mert szétrázódhat menet közben.

Csatlakoztatás után a pótkocsi lámpáinak ellenőrzése:

-helyzetjelző, szélességjelzők, rendszám megvilágítás -irányjelzők (műszerfali visszajelzők is) -féklámpa -tolató lámpa (ha van)